[image: image1.png]


ŠAKIŲ RAJONO SAVIVALDYBĖS TARYBA

SPRENDIMAS

Dėl RAJONO savivaldybės tarybos 2010 m. vasario 25 d. sprendimo Nr. T-34 dalinio pakeitimo
2013 m. birželio 27 d. Nr. T-245
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 straipsnio 12 punktu, 7 straipsnio 32 punktu, 18 straipsnio 1 dalimi ir Socialinių paslaugų įstatymo (Žin., 2006, Nr. 17-589) 34 straipsnio 4 punktu, nusprendžia:

1. Iš dalies pakeisti rajono savivaldybės tarybos 2010 m. vasario 25 d. sprendimą Nr. T-34 „Dėl valstybės savivaldybei skiriamų specialiųjų tikslinių dotacijų socialinės globos paslaugoms asmenims su sunkia negalia organizuoti naudojimo tvarkos tvirtinimo“, papildant jį antruoju punktu:


„2. Nustatyta tvarka taikoma tik asmenims, apgyvendintiems socialinės globos įstaigose iš Šakių rajono savivaldybės teritorijos“.

2. Papildyti pirmame punkte nurodytu sprendimu patvirtintos tvarkos 5 punktą žodžiais „išskyrus valstybės ir savivaldybės biudžetines socialines globos įstaigas“ ir visą punktą išdėstyti:


„5. Socialinės globos įstaigų, kur savivaldybė neturi steigėjo (dalininko) teisių, išskyrus valstybės ir savivaldybės biudžetines socialinės globos įstaigas, steigėjai pasirašo su savivaldybe bendradarbiavimo sutartį dėl socialinės globos paslaugų asmenims su sunkia negalia teikimo“. 

